# ΕΡΩΤΗΣΕΙΣ ΣΩΣΤΟΥ ΛΑΘΟΥΣ

1. Το κατά κεφαλήν πραγματικό Α.Ε.Π. μιας χώρας προκύπτει, αν διαιρέσουμε το πραγματικό Α.Ε.Π. ενός έτους με τον ενεργό πληθυσμό της χώρας του ίδιου έτους. Σ Λ
2. Το κατά κεφαλήν πραγματικό Α.Ε.Π. δίνει το προϊόν που αντιστοιχεί σε κάθε κάτοικο μιας χώρας. Σ Λ
3. Το κατά κεφαλήν Α.Ε.Π. δείχνει το προϊόν που θα αντιστοιχούσε σε κάθε κάτοικο της χώρας αν η διανομή του ήταν ίση. Σ Λ
4. Το κατά κεφαλήν Α.Ε.Π. διατηρείται σταθερό, αν ο πληθυσμός διατηρείται σταθερός. Σ Λ
5. Όταν αυξάνεται ο πληθυσμός μιας χώρας, μειώνεται το κατά κεφαλήν Εθνικό Προϊόν. Σ Λ
6. Το κατά κεφαλήν πραγματικό Α.Ε.Π. χρησιμοποιείται για να μετρά τις επιδόσεις των οικονομιών διαχρονικά, αλλά και μεταξύ των χωρών για διεθνείς συγκρίσεις, καθώς λαμβάνει υπόψη τη μεταβολή του πληθυσμού. Σ Λ
7. Αν το κατά κεφαλήν πραγματικό Α.Ε.Π. μιας χώρας είναι σχετικά μεγαλύτερο απ΄ αυτό μιας άλ­λης, τότε οπωσδήποτε η ζωή στη χώρα αυτή είναι καλύτερη. Σ Λ
8. Όταν το κατά κεφαλήν Α.Ε.Π. μιας χώρας Α είναι μεγαλύτερο από το κατά κεφαλήν Α.Ε.Π. μιας χώρας Β, το βιοτικό επίπεδο στη χώρα Α είναι καλύτερο από το βιοτικό επίπεδο της χώρας Β. Σ Λ
9. Το κατά κεφαλήν πραγματικό Α.Ε.Π. παρουσιάζει σοβαρές αδυναμίες ως μέτρο της ευημερίας μιας χώρας. Παρ΄ όλα αυτά θεωρείται ένα μέγεθος με το οποίο μπορούμε να εκτιμήσουμε την οικονομική ευημερία μιας χώρας. Σ Λ
10. Όσο πιο ισομερής είναι η κατανομή του Α.Ε.Π. σε μια οικονομία, τόσο πιο αξιόπιστο μέτρο είναι το κατά κεφαλήν πραγματικό Α.Ε.Π. Σ Λ
11. Όσο μεγαλύτερη είναι η ανισοκατανομή του προϊόντος σε μια οικονομία τόσο πιο αναξιόπιστο γίνεται το κατά κεφαλήν Α.Ε.Π. ως δείκτης της οικονομικής ευημερίας. Σ Λ
12. Το κατά κεφαλήν Πραγματικό Α.Ε.Π. μιας χώρας Α είναι 4.000 δολάρια ενώ το αντίστοιχο οικονομικό μέγεθος στη χώρα Β είναι 3.800 δολάρια. Αυτό σημαίνει ότι με βεβαιότητα η ζωή στη χώρα Α είναι καλύτερη. Σ Λ
13. Το κατά κεφαλήν πραγματικό Α.Ε.Π. μας δίνει σημαντικά στοιχεία για το βιοτικό επίπεδο, ενώ το πραγματικό Α.Ε.Π. για την οικονομική ευημερία μιας χώρας. Σ Λ
14. Παρά το γεγονός ότι το Ακαθάριστο Εγχώριο Προϊόν παρουσιάζει σοβαρές αδυναμίες ως μέτρο της συνολικής αξίας της παραγωγής μιας οικονομίας, θεωρείται άριστος και ιδεώδης δείκτης της οικο­νομικής ευημερίας. Σ Λ
15. Στον υπολογισμό του Α.Ε.Π. περιλαμβάνεται και η αξία των υπηρεσιών της νοικοκυράς στην οικο­γένεια. Σ Λ
16. Το Α.Ε.Π. περιλαμβάνει και τη χρηματική αξία των υπηρεσιών που παρέχει μια νοικοκυρά στο σπίτι της. Σ Λ
17. Το Α.Ε.Π. δεν μετρά την προστιθέμενη αξία από την υπηρεσία μιας νόμιμης οικιακής βοηθού. Σ Λ
18. Το Α.Ε.Π. είναι ποιοτικός και όχι ποσοτικός δείκτης. Σ Λ
19. Το Α.Ε.Π. δείχνει την ποιότητα παραγωγής μιας οικονομίας. Σ Λ
20. Το Ακαθάριστο Εγχώριο Προϊόν εκφράζει το μέγεθος και τη σύνθεση της παραγωγής, δηλαδή το είδος των αγαθών και υπηρεσιών που παράγονται. Σ Λ
21. Το Α.Ε.Π. λαμβάνει υπόψη στον υπολογισμό του τη σύνθεση και την κατανομή της παραγωγής.

 Σ Λ

1. Το Α.Ε.Π. μιας χώρας περιλαμβάνει και την αξία των αγαθών και υπηρεσιών της παραοικονομίας.

 Σ Λ